《忠徐倡诗》
两汉·张翼

西神峨峨，睢孽蔓乘，兵涂氓膏，国武乏兴。唶尔尸素营贿朋，城弗典守妖狐凌。

彼章缝之徒，冠伦魁能，蒲伏詟服，倒授太阿傔以承。

天廓不白暑雨冰，纲常沦隳，线绝罔凭。胡为优徐倡，冶容倚市矜。

鬕妖驱之俾侑乐，頩玉肆詈无陵竞。噤讴褫舞馀，怒鬟植鬅鬙。

铅为钢，刃划膺，载营霸，灼上升，顾守臣钜儒，汗恧衔愧死莫惩。

二仪磅礴忠义气，犹出下里孰可仍。桓桓执夷徒，乃反经沟塍。

尔倡丹衷烛日月，易粉黛，誉声绳绳。污渎流，回清澄。

作者简介：（?—264）三国蜀犍为武阳人，字伯恭。刘备定益州，为书佐，迁蜀郡太守。刘禅时，历官尚书，左车骑将军，领冀州刺史。景耀末，魏军数道并攻，与姜维拒守剑阁。刘禅降，乃与维降魏。明年，至成都，为钟会乱兵所杀。